הצעיר הישראלי עמיר עומאר חסן שנחטף בסיני לפני ארבעה ימי שוחרר יחד עם חברתו הנורבגית, כך מסרו היום (שלישי) גורמי ביטחון מצרים. זאת לאחר משא ומתן של הרשויות במדינה עם החוטפים הבדואים בחצי האי. ברשת ב' דווח כי חסן התקשר לבני משפחתו וסיפר להם כי שוחרר.
השניים נחטפו בסוף השבוע בעת שנסעו במכונית לאורך חוף הים האדום, סמוך לטאבה. לדברי המקורות, מטרת החוטפים הייתה להפעיל לחץ על הרשויות במצרים לשחרר שניים מקרוביהם אשר נעצרו בחשד לשימוש בסמים. המשטרה הסכימה לבחון את הנושא.
בשבת נמסר כי חסן, תושב נצרת בן 23, יצר קשר עם בני משפחתו. ראש העיר נצרת ראמז ג'רייסי ביקר בבית משפחתו ואמר כי "מדובר בבחור נורמטיבי שעובד ולומד באילת. הוא רצה בסך הכול לנצל את החופשה, שלצערנו הסתיימה בצורה ממש לא נעימה".
הישראלי שנחטף במצרים יצר קשר: "מקבל יחס טוב"
גורם במצרים: "אזרח ישראלי נחטף בחצי האי סיני"
חטוף יהודי-אמריקאי בפקיסטן: "נתניהו, עזור לי"